৩ রবিউস সানি

৩ রবিউল সানি বা ৩ রবিউল আখর হলো ইসলামি চান্দ্র বর্ষপঞ্জির চতুর্থ মাস রবিউস সানির তৃতীয় দিন, যা হিজরি বর্ষপঞ্জি অনুযায়ী বছরের ৯২তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ৯৩তম দিন হিসেবে গণ্য হয়। এই দিনের পর হিজরি বছর শেষ হতে আরো ২৬২ অথবা ২৬৩ দিন অবশিষ্ট থাকে।

 ঘটনাবলি 

 ১০২৩ হিজরি–উসমানীয় নৌবাহিনী ভূমধ্যসাগরে খলিল পাশার নেতৃত্বে একটি বৃহৎ নৌ-অভিযান শুরু করে। এর অংশ হিসেবে উসমানীয় নৌবাহিনী মাল্টা দ্বীপে অবতরণ করে সেখানে অভিযান চালানো হয়। কারণ উপকূলবর্তী মুসলিম অঞ্চলে হামলা ও তাদের জাহাজে জলদস্যুতায় মাল্টার ব্যাপক ভূমিকা ছিল।
 ১০৬৯ হিজরি– উসমানীয় উজিরে আজম মুহাম্মদ পাশা কোপ্রুল্লু খ্যাতিমান সেনাপ্রধান ও সাবেক উজিরে আজম হুসেন পাশাকে মৃত্যুদণ্ড দেওয়ার আদেশ দেন। উসমানীয় সাম্রাজ্যে জন্য তার বহু বিরল কৃতিত্ব থাকা সত্ত্বেও এই মৃত্যুদণ্ডকে কোপ্রুল্লুর অন্যতম বড় অবিচার হিসেবে ধরা হয়।
 ১২৫১ হিজরি– মোহাম্মাদ আলী পাশা মিশরে প্রত্নতত্ত্ব অধিদপ্তর ও মিশরীয় জাদুঘর প্রতিষ্ঠার আদেশ দেন। তখন তিনি রিফায়া তাহতাবির তত্ত্বাবধানে ইউসুফ দিয়া আফেন্দিকে এর পরিচালনার দায়িত্ব দেন। জাদুঘরটি বর্তমানে কায়রোর মধ্যভাগে তাহরির চত্বরে অবস্থিত। এটি ১৯০১ সালের নভেম্বর মাসে উদ্বোধন করা হয়, যার আয়তন ১৩,৬০০ বর্গমিটার এবং এতে প্রাচীন মিশরের গুরুত্বপূর্ণ নিদর্শন; বিশেষ করে তুতানখামুনের নিদর্শন সংরক্ষিত রয়েছে।
 ১২৫৭ হিজরি– উসমানীয় সুলতান প্রথম আবদুল মজিদ ‘মিশর ফরমান’ জারি করেন, যার মাধ্যমে মুহাম্মদ আলি পাশাকে মিসর ও সুদানের বংশানুক্রমিক শাসনাধিকার দেওয়া হয়। প্রথম বিশ্বযুদ্ধের সূচনা পর্যন্ত এটি মিশরে কার্যত সংবিধান হিসেবে কার্যকর ছিল। এরপর মিশরকে ব্রিটিশ সুরক্ষায় নেওয়ার ঘোষণা করা হয়।
 ১৩৬৫ হিজরি–সৌদি আরবীয় প্রতিরক্ষা সংস্থা প্রতিষ্ঠিত হয়, যা পরবর্তীতে সৌদি প্রতিরক্ষা মন্ত্রণালয় নামে পরিচিত হয়।
 ১৩৭৬ হিজরি – ফ্রান্স, যুক্তরাজ্য ও ইসরায়েল মিশরের বিরুদ্ধে তাদের সামরিক অভিযান বন্ধ করতে সম্মত হয়, যা ‘ত্রিমুখী আগ্রাসন’ নামে পরিচিত।
 ১৩৮০ হিজরি–মিশরীয় রাষ্ট্রপতি জামাল আব্দেল নাসের জাতিসংঘের এক ভাষণে শান্তির স্বার্থে মার্কিন রাষ্ট্রপতি আইজেনহাওয়ার ও সোভিয়েত নেতা নিকিতা খ্রুশ্চেভকে অবিলম্বে বৈঠকের আহ্বান জানান। এর পাশাপাশি তিনি গণচীনকে জাতিসংঘে অন্তর্ভুক্ত করার দাবি তোলেন।
 ১৪২৫ হিজরি – তিউনিসে ষোড়শ আরব শীর্ষ সম্মেলন অনুষ্ঠিত হয়, যেখানে আরব লিগের ২২টি দেশের মধ্যে ১২টি দেশের নেতা অংশ নেন। তবে উদ্বোধনী অধিবেশন চলাকালে মুয়াম্মার গাদ্দাফি সম্মেলন বর্জনের ঘোষণা দিয়ে বেরিয়ে যান।
 ১৪৩৩ হিজরি– আব্দরাব্বু মনসুর হাদি ইয়েমেনি জাতীয় সংসদে শপথ গ্রহণ করে রাষ্ট্রপতির দায়িত্ব গ্রহণ করেন। তিনি আলি আবদুল্লাহ সালেহের স্থলাভিষিক্ত হন এবং উপসাগরীয় উদ্যোগ অনুযায়ী অন্তর্বর্তীকালীন মেয়াদে দায়িত্ব পালন করেন; নির্বাচনে তিনি মোট ভোটের ৯৯.৮% অর্জন করেন।
 ১৪৩৬ হিজরি –
 সালমান বিন আবদুল আজিজ সৌদি আরবের বাদশাহ হিসেবে বায়াত গ্রহণ করেন; তখন মুকরিন বিন আব্দুল আজিজ যুবরাজ এবং মুহাম্মদ বিন নাইফ বিন আবদুল আজিজ উপ-যুবরাজ নিযুক্ত হন।
 ২৫ জানুয়ারি বিপ্লবের চতুর্থ বার্ষিকী উদযাপনে কায়রোতে মানবাধিকারকর্মী শাইমা আল-সাব্বাগ নিহত হন।
 ১৪৩৭ হিজরি – সংসদ সদস্য খাদিজা আরিব নেদারল্যান্ডস সংসদের স্পিকার নির্বাচিত হন এবং এই পদে অধিষ্ঠিত প্রথম আরব ও মুসলিম নারী হিসেবে ইতিহাস গড়েন।
 ১৪৩৮ হিজরি –
 সিরিয়ার তারতুস শহরে এক আত্মঘাতী বিস্ফোরণে দুইজন নিহত হন।
 ইস্তাম্বুলে এক নাইটক্লাবে সশস্ত্র হামলায় ৩৫ জনের বেশি নিহত এবং প্রায় ৪০ জন আহত হন।
 ১৪৩৯ হিজরি – জাতিসংঘ সাধারণ পরিষদ সংখ্যাগরিষ্ঠ ভোটে জেরুজালেমের আইনি মর্যাদা পরিবর্তন প্রত্যাখ্যানকারী একটি প্রস্তাব অনুমোদন করে, যুক্তরাষ্ট্র কর্তৃক একে ইসরায়েলের রাজধানী হিসেবে স্বীকৃতি দেওয়ার পর।
 ১৪৪১ হিজরি – ইরাকের প্রধানমন্ত্রী আদেল আবদুল মাহদি মৌলিক সেবার দুরবস্থা ও দুর্নীতির বিরুদ্ধে চলা বিক্ষোভের পর পদত্যাগ করেন।
 ১৪৪৫ হিজরি–ইসরায়েলি বিমান বাহিনী গাজার আহলি আরবি হাসপাতালে বোমা হামলা চালায়, যার ফলে ৫০০ জনের বেশি নিহত এবং ৬০০ জনের বেশি আহত হন।

 জন্ম 

 ১২৩৯ হিজরি — ম্যাক্স মুলার, জার্মান প্রাচ্যবিদ।
 ১৩৪০ হিজরি — মাদিহা ইয়ুসরি, মিশরীয় অভিনেত্রী
 ১৩৪৯ হিজরি — গোলাম রেজা তাখতি, ইরানি ক্রীড়া কুস্তিগীর ও বক্সার।
 ১৩৬৮ হিজরি — শহীরা, মিশরীয় অভিনেত্রী।

 মৃত্যু 

 ২৩৮ হিজরি — আবুল মুতাররিফ আব্দুর রহমান ইবনুল হাকাম, আন্দালুসীয় চতুর্থ উমাইয়া আমির।
 ৪২৮ হিজরি— আবু আলি ইবনে আবি মুসা আল-হাশিমি, হাম্বলি ফকিহ ও “আল-ইরশাদ” গ্রন্থের রচয়িতা।
 ৫৯৪ হিজরি— ইবনে রুশদ, আন্দালুসীয় চিকিৎসক, পদার্থবিজ্ঞানী ও দার্শনিক (এক সূত্র অনুযায়ী)।
 ১২৬৮ হিজরি — মুহাম্মদ আমিন রউফ পাশা, উসমানীয় উজিরে আজম।
 ১৩৮২ হিজরি — আহমদ আল্লাম, মিশরীয় অভিনেতা।
 ১৩৮৬ হিজরি—মুহাম্মদ রিদা ফারজুল্লাহ, ইরাকি ফকিহ, লেখক ও কবি।
 ১৪১৮ হিজরি—মাহমুদ মুহাম্মদ শাকির, মিশরীয় আলেম ও গবেষক।
 ১৪১৯ হিজরি — ফারিদ শাওকি, মিশরীয় অভিনেতা।
 ১৪২৪ হিজরি — কানয়ান হামাদ, কুয়েতি অভিনেতা, পরিচালক ও লেখক।
 ১৪৩৩ হিজরি — রজা ইয়াকুত সালিহ, মিশরীয় লেখিকা ও একাডেমিক।
 ১৪৩৬ হিজরি —
 আবদুল্লাহ বিন আবদুল আজিজ আলে সৌদ, সৌদি আরবের ষষ্ঠ বাদশাহ।
 শাইমা আল-সাব্বাগ, মিশরীয় মানবাধিকার কর্মী ও কবি।
 ১৪৩৮ হিজরি —
 খলিল মহশি, ইউনেস্কোর আন্তর্জাতিক শিক্ষা পরিকল্পনা কার্যালয়ের পরিচালক।
 হিলারিয়ন কাপুচি, জেরুসালেমের রোমান ক্যাথলিক (মেলকাইট) গির্জার বিশপ।

 আরো দেখুন 

 রবিউল আউয়াল
 ১ রবিউল আউয়াল

 গ্রন্থপঞ্জি 



















 তথ্যসূত্র 

 বহিঃসংযোগ 







বিষয়শ্রেণী:হিজরি তারিখ
বিষয়শ্রেণী:রবিউস সানি